**Õppekava arendusseminarid**

**Seminarile on kutsutud ja oodatu: õpetajad, koolitöötajad, õpilasesindus, hoolekogu, koolipidaja, partnerid, lapsevanemad, kogukonna liikmed, ettevõtted ja organisatsioonid.**

Arendusseminaridel tutvustame uuenenud õpikäsitlust ja programmi „Huvitav kool“ põhimõtteid. Eesmärk on kaasata kogukonda kooli arendamisse ja liita kooli ja kogukonda, mille tulemuseks on tugeva kogukonna omanäoline kool. Kaardistame koos kogukonna esindajatega olukorra. Kuulame nende ootusi ja ettepanekuid koolile. Seame sihid ja eesmärgistame tegevused. Tutvustame kogu projekti kõikidele partneritele. Lõpuseminaril analüüsime projekti tegevusi, eesmärkide täitumist ja tulemusi. Täname pidulikult kõiki partnereid. Jätkame õppekava arendusseminaridega koolimeeskonnaga, arvestades ja viies sisse töögrupilt tulnud ettepanekud ja muudatused. Soovime luua koostöövõrgustiku ja võimalusel kaasata veel partnereid kogukonna ettevõtete ja organisatsioonide seast.